cyanic-selkie/wikianc huggingface dataset:
দরবেশ
বেশিরভাগ দরবেশ আল্লাহর নৈকট্য অর্জনের জন্যে বিভিন্ন শারীরিক পরিশ্রম বা ধর্মীয় অনুশীলনের মাধ্যমে যিকির অনুশীলন করার জন্য পরিচিত।তাদের সবচেয়ে জনপ্রিয় অনুশীলন হল সামা, যা ১৩ শতকের বিশিষ্ট দরবেশ রুমির সাথে সম্পর্কিত। লোককাহিনীগুলোতে দরবেশদের প্রায়শই অলৌকিক কাজ করার ক্ষমতা এবং অলৌকিক ক্ষমতার জন্য কৃতিত্ব দেওয়া হয়। ঐতিহাসিকভাবে দরবেশ শব্দটি বিভিন্ন ইসলামী রাজনৈতিক আন্দোলন বা সামরিক সত্তার উপাধি হিসেবেও ব্যবহৃত হয়েছে।
মাকাও-এর ইতিহাস
ম্যাকাও গণপ্রজাতন্ত্রী চীনের একটি বিশেষ প্রশাসনিক অঞ্চল (এসএআর)। ১৫৫৭ সালে একটি বাণিজ্যিক পোস্ট হিসাবে পর্তুগালকে ইজারা দেওয়া হয়েছিল। যদিও এটি চীনের সার্বভৌমত্বের অধীনে ছিল, পর্তুগিজরা আসলে উপনিবেশ হিসেবে বিবেচনা ও পরিচালনা করতে এসেছিল। ১৮৪২ সালে চীন ও ব্রিটেনের মধ্যে নানকিংয়ের চুক্তি স্বাক্ষর এবং ১৮৬০-এর দশকে চীন ও বিদেশী শক্তিগুলির মধ্যে চুক্তি স্বাক্ষর, তাদের জন্য 'সবচেয়ে অনুকূল জাতির' উপকারিতা প্রতিষ্ঠায়, পর্তুগিজ ১৮৬২ সালে একটি অনুরূপ চুক্তি সম্পাদনের চেষ্টা করে, কিন্তু ম্যাকাওর সার্বভৌমত্বে একটি ভুল বোঝাবুঝির কারণে চীনারা প্রত্যাখ্যান করেছিল। ১৮৮৭ সালে ৩৩০ বছরের অনিশ্চয়তার অবসান ঘটিয়ে পর্তুগিজ অবশেষে চীনের কাছ থেকে একটি চুক্তিতে স্বাক্ষর করে যে ম্যাকাও পর্তুগিজ অঞ্চল ছিল। ১৯৯৯ সালে এটি চীনের কাছে হস্তান্তর করা হয়েছিল। ম্যাকাও মহাদেশীয় এশিয়ায় সর্বশেষ বিদ্যমান ইউরোপীয় অঞ্চল ছিল।
গোড়ার দিকের ইতিহাস
ম্যাকাও এর মানব ইতিহাস ৬,০০০ বছর পর্যন্ত প্রসারিত এবং অনেকগুলি বিভিন্ন ও বিচিত্র সভ্যতা এবং অস্তিত্বের সময়কাল অন্তর্ভুক্ত। ৪,০০০ থেকে ৬,০০০ বছর আগে মানব এবং সংস্কৃতির প্রমাণ ম্যাকাও উপদ্বীপে আবিষ্কৃত হয়েছে এবং কলোয়ানের দ্বীপে ৫০০০ বছর আগে ডেটিং করেছে। কিউয়ান রাজবংশের (২২১-২০৬ খ্রিস্টপূর্বাব্দ) সময় এ অঞ্চলটি কুয়াংতুং প্রদেশের পানাউ কাউন্টি, নানহাই এলাকার আওতাধীন ছিল। এটি আনুষ্ঠানিকভাবে জিন রাজবংশের ডগগৌন এলাকার অংশ (২৬৫-৪২০ খ্রি.) ছিল এবং পরবর্তী রাজবংশগুলিতে নানহাই এবং ডংগৌয়ানের নিয়ন্ত্রণের অধীনে ছিল। ১১৫২ সালে, সং বংশের (৯৬০-১২৭৯ খ্রিষ্টাব্দ) সময়ে, এটি নতুন জিয়াংশান কাউন্টির এলাকাধীন ছিল।
৫ম শতাব্দী থেকে, দক্ষিণপূর্ব এশিয়া এবং কুয়াংচৌয়ের মধ্যে ভ্রমণকারী ব্যবসায়ীরা আশ্রয়, তাজা জল এবং খাবারের জন্য একটি বন্দর হিসেবে ব্যবহার করে। এই এলাকার প্রথম রেকর্ডকৃত বাসিন্দারা হল দক্ষিণ সং রাজবংশের সময় ১২৭৭ সালে মঙ্গোলদের আক্রমণ থেকে বাঁচতে ম্যাকাতে আশ্রয় নেয়া প্রায় ৫০,০০০ জন মানুষ। তারা তাদের বসতি রক্ষা এবং নিজেদের প্রতিষ্ঠিত করতে সক্ষম ছিল। দীর্ঘ সময় মং হা ম্যাকাও এ চীনা জীবনের কেন্দ্রবিন্দু এবং এই অঞ্চলের বৌদ্ধ গুয়ানইয়েন (ক্ষমার দেবী) অনুগত প্রাচীনতম মঠের স্থান ছিল। পরে মিং রাজবংশে (১৩৬৮-১৬৪৪ খ্রিষ্টাব্দ), জেলেরা কুয়াংতুং এবং ফুচিয়েন প্রদেশের বিভিন্ন অংশ থেকে ম্যাকাও আসেন এবং তারা সমুদ্রে নিরাপত্তার জন্য প্রার্থনা করতে এ-মা মন্দির নির্মাণ করেন। ম্যাকাওকে দক্ষিণ প্রাদেশিক অঞ্চলের একটি বাণিজ্য কেন্দ্র হিসাবে আগ্রহ দেখানোর ক্ষেত্রে হক্লো নৌ জনগণ প্রথম ছিল। ১৬ শতকের পর্তুগিজর আগমন পর্যন্ত ম্যাকাওকে প্রধান বসতি হিসেবে গড়ে তোলা হয়নি।
পর্তুগিজ উপনিবেশ
আবিষ্কারের যুগে পর্তুগিজ নাবিকরা আফ্রিকা ও এশিয়ার সমুদ্রসীমা অনুসন্ধান করেছিল। পরে নাবিকেরা ১৫১০ সালে গোয়াতে পোস্ট স্থাপন করে এবং ১৫১১ সালে মালাক্কা জয় করে, সুলতানকে মালয় উপদ্বীপের দক্ষিণ অংশে তাড়িয়ে দেয় যেখান থেকে তিনি পর্তুগিজদের উপর আক্রমণ চালাচ্ছিলেন। ১৫১৩ সালে পর্তুগিজ মালাক্কা থেকে একটি ভাড়াটে চ্যাপ্টা তলার পালতোলা জাহাজের মাধ্যমে জর্জ আলেভেসের অধীন পর্তুগিজরা চীনের পার্ল নদীর ব-দ্বীপ লিন্টিন দ্বীপে অবতরণ করেন। পর্তুগালের রাজা প্রথম ম্যানুয়েলের জন্য দাবী করে লিন্টিন দ্বীপে একটি পাথরের মার্কার স্থাপন করেছিল। একই বছরে ভারতীয় ভাইসরয় আফোনসো ডি আলবুকার্কে ক্রিস্টোফার কলম্বাসের এক চাচাতো বোন রাফায়েল পেরেসত্রেলোকে বাণিজ্য সম্পর্ক খুলতে চীনে যাওয়ার জন্য অনুমোদন দেয়। রাফায়েল কুয়াংচৌতে চীনা বণিকদের সাথে সেই বছরে এবং ১৫১৬ সালে ব্যবসা করতেন, কিন্তু তাকে আর আগানোর অনুমতি দেয়নি। ১৫১৭ সালে পর্তুগালের রাজা প্রথম ম্যানুয়েল, টমি পিরিজ এবং আন্দ্রেড এর ফার্নো পিরিজের নেতৃত্বে কুয়াংচৌতে একটি কূটনৈতিক ও বাণিজ্য মিশন নিযুক্ত করেন। দূতাবাস নানজিংয়ের সম্রাট ঝংদের মৃত্যুর আগ পর্যন্ত চলে। নতুন বিদেশী যোগাযোগে কম আগ্রহী চীনা মিং আদালতে দূতাবাস প্রত্যাখ্যাত হয়েছিল। মিং আদালত চীনের অন্যত্র পর্তুগিজদের অপব্যবহারের প্রতিবেদনে এবং মালাক্কা থেকে পর্তুগিজ বাহিনী তাড়ানোর জন্য মাল্লাক্কার পদচ্যুত সুলতানের চীনা সহায়তার প্রার্থনায় প্রভাবিত ছিল।
৫৩৫ সালে একটি জাহাজ ভাঙ্গার পর, পর্তুগিজ ব্যবসায়ীদের ম্যাকাও এর পোতাশ্রয়ে জাহাজ নোঙ্গর করার অনুমতি, ট্রেডিং কার্যক্রম পরিচালনা করার অধিকার দেওয়া হয়েছিল কিন্তু উপকূলে আসা নিষেধ ছিল।
পর্তুগিজরা উপকূলীয় জলদস্যুদের নির্মূল করার জন্য চীনকে সহায়তা করায়, পর্তুগিজ এবং চীনা মিং রাজবংশের মধ্যে ভাল সম্পর্ক ১৫৪০ সালে পুনরায় শুরু হয়। পরে এরা ১৫৪২ সালে উপকূল থেকে কিছুটা দূরে সমুদ্রে অবস্থিত সাংচুয়ান দ্বীপে বার্ষিক বাণিজ্য মিশন শুরু করে। কয়েক বছর পরে, পার্ল নদীর ব-দ্বীপের কাছাকাছি লাম্পাকাঊ দ্বীপ এই অঞ্চলের পর্তুগিজ বাণিজ্যের প্রধান ঘাঁটি হয়ে ওঠে।
১৫৫৪ সালে ক্যানোনিয়ার কর্তৃপক্ষের সাথে লিওনেল ডি সুজার চুক্তির মাধ্যমে কূটনৈতিক সম্পর্ক আরও উন্নত এবং বজায় রাখা হয়। ১৫৫৭ খ্রিষ্টাব্দে মিংয়ের আদালত ম্যাকাউতে স্থায়ী ও সরকারী পর্তুগিজ বাণিজ্য ঘাটির জন্য সম্মতি প্রদান করেন। ১৫৫৮ সালে ম্যাকাউর দ্বিতীয় পর্তুগিজ গভর্নর হন লিয়নেল ডি সুজা।
পরে তারা এখনকার নাম ভ্যান এলাকার চারপাশে কিছু অপরিণত পাথরের-ঘর নির্মাণ করেন। কিন্তু ১৫৫৭ সাল পর্যন্ত ৫০০ টেইল (~ ২০ কিলোগ্রাম (৪৪ পাউণ্ড)) রৌপ্য বার্ষিক ভাড়ায় পর্তুগিজরা ম্যাকাউতে স্থায়ী বসতি স্থাপন করেনি।
সেই বছর পরে, পর্তুগিজরা সেখানে একটি প্রাচীরযুক্ত গ্রাম প্রতিষ্ঠা করে। ১৫৭৩ সালে জমির ভাড়া পরিশোধ শুরু হয়। চীনা আইনের অধীনে সার্বভৌমত্ব এবং চীনা অধিবাসীরা ছিল কিন্তু এলাকাটি পর্তুগিজ প্রশাসনের অধীনে ছিল। ১৫৮২ সালে একটি ভূমি লিজ স্বাক্ষরিত হয় এবং বার্ষিক ভাড়া জিয়াংশান কাউন্টিতে দেওয়া হয়।ম্যাকাওতে থাকার জন্য ১৮৬৩ সাল পর্যন্ত পর্তুগিজরা বার্ষিক ভাড়া দিয়েছে। হান চীনা নারীদের সাথে সম্পর্ক স্থাপন করতে পারবে না বলে পর্তুগিজরা প্রায়ই টাংকা নারীদের বিয়ে করে। কিছু টাংকা বংশধর ম্যাকানিস হয়ে ওঠে। কিছু টাংকা বাচ্চা পর্তুগিজ আক্রমণকারীদের ক্রীতদাস ছিল। চীনের কবি উ লি এর কবিতায় ,ম্যাকাওতে টাংকাদের দিয়ে মাছ সরবরাহ করা  পর্তুগিজদের সম্পর্কে একটি লাইন ছিল।
ম্যাকাও এর সোনালী দিন
পর্তুগিজদের ম্যাকাওতে স্থায়ীভাবে বসতি স্থাপন করার অনুমতি দেয়ার পরে, চীনা ও পর্তুগিজ বণিকেরা ম্যাকাওতে ভীর করতে থাকে যদিও পর্তুগিজদের সংখ্যা কম ছিল (১৫৮৩ সালে ৯০০ এবং ১৬৪০ এ ২৬,০০০ এ মাত্র ১২০০)। দ্রুতই এটি পর্তুগালের বাণিজ্যের উন্নয়নে তিনটি প্রধান রুটগুলির মধ্যে গুরুত্বপূর্ণ সংযোগস্থল হয়ে উঠে: ম্যাকাও-মালাক্কা-গোয়া-লিসবন, কুয়াংচৌ-ম্যাকাও-নাগাসাকি এবং ম্যাকাও-ম্যানিলা-মেক্সিকো। বিশেষ করে কুয়াংচৌ-ম্যাকাও-নাগাসাকি রুট লাভজনক ছিল কারণ পর্তুগিজরা দালাল হিসেবে কাজ করেছিল, জাপানে চীনা সিল্ক,চীনে জাপানি রূপা রফতানি করে অধিক লাভ করেছিল। এই লাভজনক বাণিজ্য আরও বেশি হয়ে ওঠে যখন চীনা কর্মকর্তারা ম্যাকাওকে পর্তুগিজ ব্যবসায়ীদের হস্তান্তর করে ১৫৪৭ সালে চীনা ও জাপানি নাগরিকদের জলদস্যুতার কারণে জাপানের সাথে সরাসরি বাণিজ্য নিষিদ্ধ করে।
১৫৮০ এবং ১৬৪০ সালের মধ্যে স্প্যানিশ এবং পর্তুগিজ সাম্রাজ্যের সাথে মিলনের সাথে ম্যাকাও এর সুবর্ণ সময় মিলিত হয়। স্পেনের রাজা ফিলিপ ২ পর্তুগিজ ম্যাকাও এবং স্প্যানিশ ম্যানিলার মধ্যে বাণিজ্য চলমান রাখতে স্থিতাবস্থা বজায় রাখার জন্য এবং চীনের সঙ্গে পর্তুগিজ বাণিজ্যে হস্তক্ষেপ না করায় উত্সাহিত ছিলেন। ১৫৮৭ সালে, ফিলিপ ম্যাকাওকে প্রচারিত করেছিলেন এভাবে,"ঈশ্বরের নামে ম্যাকাও শহর" (Cidade do Nome de Deus de Macau)।
স্পেনের পর্তুগালের সাথে জোট বোঝাচ্ছে যে পর্তুগিজ উপনিবেশ নেদারল্যান্ডের লক্ষ্য হয়ে উঠেছে যা স্পেন থেকে স্বাধীনতার জন্য দীর্ঘ আট বছরের সংগ্রামে জড়িয়ে পড়েছিল। ১৬০২ সালে ডাচ ইস্ট ইন্ডিয়া কোম্পানি প্রতিষ্ঠিত হওয়ার পর, ডাচরা বেশ কয়েকবার ম্যাকাওকে আক্রমণ করে, ১৬২২ সালে একটি পূর্ণ মাত্রার আক্রমণের প্রচেষ্টায় পরাজিত হয় যখন ৮০০ হামলাকারীদের, ১৫০ ম্যাকনিস ও পর্তুগিজ রক্ষাকর্মী এবং অনেক আফ্রিকান ক্রীতদাস সফলভাবে প্রতিহত করেছিল। পরের বছরে আসা ম্যাকাও এর প্রথম গভর্নরের প্রথম পদক্ষেপ ছিল শহর এর প্রতিরক্ষার জোরদার করা যার মধ্য গুইয়া দুর্গ
অন্তর্ভুক্ত।
ধর্মীয় কার্যকলাপ
একটি গুরুত্বপূর্ণ বাণিজ্যিক ঘাটির পাশাপাশি, ম্যাকাও ক্যাথলিক মিশনারিদের কার্যকলাপের কেন্দ্রে ছিল, চীন ও জাপানের বিপুল জনসংখ্যার রূপান্তরের জন্য এটি একটি প্রবেশপথ রূপে দেখা হত। ১৫৬০ খ্রিষ্টাব্দে যিশুর অনুসারীরা প্রথম এসেছিল এবং ১৫৮০-র দশকে ডোমিনিকানরা এসেছিল। উভয়েই শীঘ্রই চার্চ এবং স্কুল নির্মাণের বিষয়ে ইচ্ছুক ছিল। সবচেয়ে উল্লেখযোগ্য ছিল সেন্ট পল জেসুইট ক্যাথিড্রাল এবং ডোমিনিকানদের দ্বারা নির্মিত সেন্ট ডোমিনিক চার্চ। ১৫৭৬ সালে ম্যাকাও ছিল পোপ গ্রেগরী XIII বিশপের এলাকা এবং মেলচিওর কার্নিয়ো প্রথম বিশপ হিসাবে নিযুক্ত হন।
১৬৩৭-১৮৪৪: পতন
১৬৩৭ সালে, জাপানে স্প্যানিশ ও পর্তুগিজ ক্যাথলিক মিশনারিদের উদ্দেশ্য সম্পর্কে সন্দেহ বৃদ্ধি পাওয়ায় শগুন,জাপানে বিদেশী প্রভাব নিষিদ্ধ করে দেয়। পরে সকোকুর যুগে, কোনও জাপানিকে দেশ ছাড়তে দেওয়া হয়নি (অথবা বিদেশে বসবাসরত থাকলে দেশে ফিরে আসতে হয়েছে) এবং কোন বিদেশী জাহাজের জাপানি বন্দরে নোঙ্গর করার অনুমোদন ছিল না। প্রটেস্ট্যান্ট ডাচদের জন্য ব্যতিক্রম ছিল, তারা নাগাসাকি, দেশীমাতে একটি ছোট মনুষ্যসৃষ্ট দ্বীপের সীমান্ত থেকে জাপানের সাথে ব্যবসা চালিয়ে যেতে সক্ষম ছিল।ম্যাকাও এর সবচেয়ে লাভজনক জাপান ও চীনের মধ্যে বাণিজ্যিক রুট ছিন্ন হয়েছিল। দুই বছর পর, ১৬৪১ সালে ডাচদের মালাক্কা হারানোর পর সংকট শুরু হয়, গোয়ার সঙ্গে সংযোগ ক্ষতিগ্রস্ত হয়। স্প্যানিশ হবজবার্গের থেকে পর্তুগিজ ব্রাগঞ্জা হাউস রাজত্বের নিয়ন্ত্রণ ফিরে পেয়েছে এই খবর ম্যাকাও পৌছতে দুই বছর লেগে যায়,পৌছে ১৬৪২ সালে। দশ সপ্তাহের উদযাপন এবং নতুন পাওয়া দারিদ্র্য সত্ত্বেও, ম্যাকাও, নতুন রাজা জোয়াও চতুর্থকে আনুগত্যের সাথে উপহার পাঠিয়েছিল। পরিবর্তে, রাজা ম্যাকাও কে "সেখানে আর কোনও অনুগত নেই" শব্দগুলি দিয়ে পুরস্কৃত করেছিলেন। ম্যাকাও এখন "চীনে ঈশ্বরের নামে শহর, অন্য আর কোন অনুগত নেই"
১৬৮৫ সালে, চীনের সঙ্গে বাণিজ্যে পর্তুগিজের বিশেষাধিকার শেষ হয়, চীন সম্রাটের একটি সিদ্ধান্তে নিম্নলিখিত সমস্ত বিদেশী দেশগুলির সঙ্গে বাণিজ্য অনুমতি পায়। পরের শতাব্দী ধরে ইংল্যান্ড, ডাচ প্রজাতন্ত্র, ফ্রান্স, ডেনমার্ক, সুইডেন, মার্কিন যুক্তরাষ্ট্র এবং রাশিয়া আসে, কুয়াংচৌ ও ম্যাকাওতে কারখানা ও অফিস স্থাপন করে। ১৭৯০ সালের ২৭ জানুয়ারী ম্যাকাও এর ঘটনায় ফরাসি এবং স্প্যানিশ নৌবাহিনীর সম্মিলিত লড়াইয়ে ১৭৯০-এর দশকের ব্রিটিশ বাণিজ্যিক কর্তৃত্ব ব্যর্থ হয়। ১৮ এপ্রিল ১৮৪৪ পর্যন্ত ম্যাকাও পর্তুগালের ভারতীয় উপনিবেশের আওতাধীন ছিল, তথাকথিত "ভারতের পর্তুগিজ রাজ্য", কিন্তু এই তারিখ পরে এটি পূর্ব তিমুরের সাথে পর্তুগালের একটি বিদেশী প্রদেশ হিসাবে লিসবন স্বীকৃতি দেয়(কিন্তু বেইজিং নয়)। চীন ও যুক্তরাষ্ট্রের মধ্যে শান্তি, সমৃদ্ধি এবং বাণিজ্যের চুক্তি, ১৮৪৪ সালের ৩ জুলাই ম্যাকাও এর একটি মন্দিরে স্বাক্ষরিত হয়। চীনা বিচারবিভাগীয় প্রশাসক মন্দিরটি ব্যবহার করত, যারা বিদেশীদের বিষয়েও গুরুত্বপূর্ণ ভূমিকা রাখে এবং মন্দিরটি মং হা গ্রামে অবস্থিত ছিল। ৩ জুলাই ১৮৪৪ সালে টেমপোলো দে কান আইমে ওয়াংক্সিয়া (মং হা গ্রামে মন্দিরের স্থানের নামানুসারে) চুক্তিটি মার্কিন যুক্তরাষ্ট্র এবং চীন প্রতিনিধি দ্বারা স্বাক্ষরিত হয়। এই চুক্তি চীন-মার্কিন সম্পর্কের আনুষ্ঠানিক প্রারম্ভিক চিহ্ন।
১৮৪৪-১৯৩৮: হংকংয়ের প্রভাব
চীন ১৮৪২ সালে হংকংকে ব্রিটিশদের কাছে হস্তান্তর করার পরেও ম্যাকাও একটি প্রধান আঞ্চলিক বাণিজ্য কেন্দ্র হিসাবে তার অবস্থান ধরে রাখে কারণ তখনও বড় জাহাজ ভিক্টোরিয়া পোতাশ্রয়ের গভীর জলের বন্দরে টেনে আনত । পতন ঠেকানোর জন্য, পর্তুগাল ম্যাকাওকে মুক্ত বন্দর হিসেবে ঘোষণা, চীনা কর্মকর্তাদের এবং সৈন্য বহিষ্কৃত এবং চীনা অধিবাসীদের উপর কর আদায় শুরু করে। যা ১৮৪৮ সালে, মাঝিদের বিদ্রোহ প্রশমিত করেছিল।
পর্তুগাল ১৮৪৯ পর্যন্ত চীনকে ভাড়া দিতে বাধ্য ছিল, যখন পর্তুগিজরা চীনের কাস্টমস হাউস বিলুপ্ত করে ম্যাকাওকে "স্বাধীন" ঘোষণা করে, সে বছর চীনের প্রতিশোধ এবং সবশেষে তথাকথিত বৈশ্যালিং ঘটনার সময় গভর্নর ফেরেইরা দো আমারালের গুপ্তহত্যা ঘটে। পর্তুগাল ১৮৪৯ সালে ম্যাকাও এর উত্তরপশ্চিমে এবং এখন যুহাইয়ের (জিয়াংঝাউ জেলা) অধীনে অয়াংঝাই দ্বীপের (পর্তুগিজদের লাপা এবং এখন অয়াংযাইঝেন) নিয়ন্ত্রণ পায় কিন্তু ১৮৮৭ সালে এটি ত্যাগ করে। ম্যাকাও এর দক্ষিণে দুটি দ্বীপ তাইপা এবং কোলনের নিয়ন্ত্রণ ১৮৫১ এবং ১৮৬৪ সালের মধ্যে পায়। ১৮৮৩ সালে ম্যাকাও এবং পূর্ব তিমুরকে পর্তুগালের বৈদেশিক প্রাদেশিক প্রদেশ গোয়ার নিয়ন্ত্রণে আবার অন্তর্ভুক্ত করা হয়। দুই দেশগুলির মধ্যে সম্পর্কের প্রোটোকল সম্মান (লিসবনে ২৬ মার্চ ১৮৮৭ সালে সাক্ষরিত) এবং বেইজিং চুক্তি (১৮৮৭ সালের ১ ডিসেম্বর বেইজিংয়ে সাক্ষরিত) পর্তুগালের ম্যাকাও এ "চিরস্থায়ী দখল এবং সরকার" নিশ্চিত করে (পর্তুগালের প্রতিশ্রুতি " চীনের অনুমতি ছাড়া ম্যাকাওকে শত্রুভাবাপন্ন এবং বশ্যতা নষ্ট করা যাবে না" জন্য)। তাইপে ও কলোয়েনকেও পর্তুগালের কাছে হস্তান্তর করা হয়, কিন্তু মূল ভূখণ্ডের সীমানা সীমিত করা হয়নি। ইলহা ভার্দে এবং সমুদ্রতীর হতে ১কিমি দূরবর্তী অংশ ১৮৯০ সালে ম্যাকাও অঞ্চলের অন্তর্ভুক্ত হয়, ১৯২৩ সালের মধ্যে এটি জমি উদ্ধারের মাধ্যমে ম্যাকাও উপদ্বীপে যুক্ত হয়েছিল।
১৮৭১ সালে, কিয়াং উ হাসপাতাল একটি ঐতিহ্যগত চীনা চিকিৎসা হাসপাতাল হিসাবে প্রতিষ্ঠিত হয়েছিল। ১৮৯২ সালে, ডাক্তার সান ইট-সেন হাসপাতালে পশ্চিমী চিকিৎসা সেবা পরিবেশন করেছেন।
১৮৪৮-১৮৭০: দাস বাণিজ্য
১৮৪৮ থেকে ১৮৭০-এর দশকের প্রথম দিকে, ম্যাকাও দক্ষিণ চীনের কুলি (বা দাস শ্রমিক) ব্যবসার কুখ্যাত ট্রানজিট পোর্ট ছিল। তাদের অধিকাংশই কুয়াংতুং প্রদেশ থেকে অপহরণ করে এবং বাগান বা খনিতে কাজ করার জন্য কিউবা, পেরু বা অন্যান্য দক্ষিণ আমেরিকান বন্দরগুলিতে জাহাজে পাঠানো হত। অনেকে অপুষ্টিতে, রোগ বা অন্যান্য অপব্যবহারের কারণে সেখানে মারা যায়। দেয়া ডেল মার ১৮৬৫ সালে ম্যাকাও থেকে কালাওতে ৫৫০ চাইনীজ নিয়ে যাত্রা করে, তাহিতিতে পৌছার পর তাদের মধ্যে মাত্র ১৬২ জন জীবিত ছিল।
১৯৩৮-১৯৪৯: দ্বিতীয় বিশ্বযুদ্ধ
ম্যাকাও দ্বিতীয় বিশ্বযুদ্ধের সময় একটি উদ্বাস্তু কেন্দ্র হয়ে ওঠে ফলে কয়েক বছরের মধ্যে জনসংখ্যা প্রায় দুই হাজার থেকে প্রায় ৭০০ হাজার  বেড়ে যায়। ফলে ম্যাকাওতে খাদ্য ঘাটতি দেখা দেয় যা রেশন ব্যবস্থা এবং কিছু ক্ষেত্রে নরমাংস খাওয়ার দিকে ঠেলে দেয়।
পর্তুগিজ তিমুরের ক্ষেত্রে ভিন্ন ছিল,এটা ১৯৪২ সালে ডাচ তিমুরের সাথে জাপান দখল করে, জাপান ম্যাকাউতে পর্তুগিজ নিরপেক্ষতাকে সম্মান করে, কিন্তু কেবল একটি মাত্রা পর্যন্ত। যেমন, জাপান কুয়াংচৌ (ক্যান্টন) এবং হংকং দখলের পর ম্যাকাও দক্ষিণ চীনে একমাত্র নিরপেক্ষ পোর্ট হিসাবে অর্থনৈতিক সমৃদ্ধির সংক্ষিপ্ত সময় উপভোগ করে। ১৯৪৩ সালের আগস্টে জাপানী সৈন্যরা ম্যাকাও এ ব্রিটিশ স্টিমার সিয়ান আটক এবং প্রায় ২০ গার্ড হত্যা করে। পরের মাসের তারা সামরিক দখলের বিকল্পে জাপানি "পরামর্শদাতা" নিয়োগের দাবি জানায়। ফলাফলে ম্যাকাও এ ভার্চুয়াল জাপানি সুরক্ষা তৈরি হয়েছিল। আগস্ট ১৯৪৫ সালে জাপানী শাসনের অবসান ঘটে।
নিরপেক্ষ ম্যাকাও এর জাপানের কাছে বিমানচালনার জ্বালানি বিক্রি করার পরিকল্পনা ফাঁস হওয়ার পর ১৯৪৫ সালের ১৬ ই জানুয়ারী জ্বালানী ধ্বংস করার জন্য ইউএসএস এন্টারপ্রাইজের  বিমান থেকে বোমা বিস্ফোরণ ও নৌবাহিনীর বিমানচালনা কেন্দ্রের হ্যাঙ্গারের উপর হামলা চালানো হয়। ২৫ ফেব্রুয়ারি এবং ১১ জুন ১৯৪৫ তারিখে ম্যাকাওতে লক্ষ্যের উপর আমেরিকান বিমান হামলা করা হয়েছিল। পর্তুগিজ সরকারের প্রতিবাদের পরে ১৯৫০ সালে যুক্তরাষ্ট্র পর্তুগাল সরকারকে $ ২০,২৫৫,৯৫২ মার্কিন ডলার প্রদান করে।
১৯৪৯-১৯৯৯: ম্যাকাও এবং কমিউনিস্ট চীন
১৯৪৯ সালে চীনা কমিউনিস্টরা ক্ষমতায় আসলে, তারা লিসবন প্রোটোকলকে চীনের উপর বিদেশীদের আরোপিত একটি "অসম চুক্তি" হিসাবে অবৈধ ঘোষণা করে। তবে, উপযুক্ত সময়ের আগে "স্থিতাবস্থার" রক্ষণাবেক্ষণ ছেড়ে চুক্তিটি স্থগিত করার জন্য বেইজিং প্রস্তুত ছিল না। বেইজিং যুক্তরাজ্যের হংকং অঞ্চল সংক্রান্ত চুক্তির জন্য অনুরূপ অবস্থান গ্রহণ করে।
১৯৫১ সালে, সালাজার শাসন ম্যাকাও এর পাশাপাশি অন্যান্য পর্তুগিজ উপনিবেশগুলিকে পর্তুগালের একটি "বৈদেশিক প্রদেশ" ঘোষণা করে।
১৯৫২ সালের প্রধান সীমান্তে চীনা কমিউনিস্ট সীমান্ত রক্ষীবাহিনীর সাথে পর্তুগিজ আফ্রিকান সৈন্যদ্যার গোলাগুলির অঘটনের পর ১৯৫০ এবং ১৯৬০ এর দশকের মাঝামাঝি ম্যাকাও সীমান্তে চীনের পোর্টাস দো সির্কোকে ফার ইস্টার্ন চেকপয়েন্ট চার্লি হিসাবে উল্লেখ করা হয়েছিল। রিপোর্ট অনুযায়ী, গোলাগুলি ১ ঘণ্টা ৪৫ মিনিট স্থায়ী হয় এবং ম্যাকাওতে একজন নিহত ও কয়েক ডজন আহত এবং কমিউনিস্ট চীনের  ১০০ এরও বেশি নিহত হয়।
১৯৬২ সালে সরকার হংকং এবং ম্যাকাও এর ব্যবসায়ীদের গঠিত সিন্ডিকেট, ম্যাকাও ট্যুরিজম অ্যান্ড এন্টারটেনমেন্ট সোসাইটির (STDM) অনুমোদন দিলে জুয়ার সব ধরনে একচেটিয়া অধিকারের ফলে ম্যাকাও জুয়া শিল্পে একটি বড় সাফল্য দেখেছিল। STDM পশ্চিম-শৈলী গেম চালু এবং ম্যাকাও এবং হংকং মধ্যে সামুদ্রিক পরিবহন আধুনিকায়ন এবং প্রতি বছর হংকং থেকে লাখো জুয়ারী নিয়ে আসে।
কমিউনিস্ট সাংস্কৃতিক বিপ্লবের সময় ১৯৬৬ সালে স্থানীয় চীনা ও ম্যাকাও কর্তৃপক্ষ সংঘর্ষে দাঙ্গা ছড়িয়ে পড়ে সবচেয়ে গুরুতর হচ্ছে ১২-৩ ঘটনা। এটি বিল্ডিং পারমিটের একটি ক্ষুদ্র বিতর্কে কিছু পর্তুগিজ কর্মকর্তাদের অতিপ্রতিক্রিয়ায় ছড়িয়ে পড়েছিল। দাঙ্গায় ৮ জন নিহত এবং শেষে পর্তুগিজ সরকার পরাজিত হয়।
২৯ জানুয়ারী ১৯৬৭ সালে পর্তুগিজ গভর্নর, হোসে ম্যানুয়েল ডি সোসা এ ফারো নোবার ডি কারভালহো চীনা চেম্বার অব কমার্স এ মাও জেডং এর একটি প্রতিকৃতির নিচে, হো ইয়ান, চেম্বারের সভাপতির উপস্থিতিতে ক্ষমার বিবৃতিতে স্বাক্ষর করেন।
ম্যাকাওতে এই সাফল্য হংকংয়ের বামপন্থীদের "একই কাজ" করার জন্য উৎসাহিত করেছিল, ১৯৬৭ সালে হংকংয়ের বামপন্থীরা দাঙ্গা শুরু করে। চীনের প্রদেশটি প্রত্যাহারের একটি পর্তুগিজ প্রস্তাব চীন বাতিল করেছিল।
এছাড়া ১৯৬৬ সালে আমাদের দুঃখী মহিলা চার্চটি চালু করেছিল।
১৯৬৮ সালে,  তাইপা দ্বীপ এবং কলোয়েন দ্বীপের সংযোগ বাঁধ খোলা হয়েছিল।
১৯৯০ সালে, কলোয়েনে পাবলিক সিকিউরিটি ফোর্স একাডেমী প্রতিষ্ঠিত হয়।
১৯৯৪ সালে, ম্যাকাও এবং তাইপা সংযোগকারী দ্বিতীয় বন্ধুত্বের সেতুর কাজ সম্পন্ন হয়।
১৯৯৫ সালের নভেম্বরে, ম্যাকাও আন্তর্জাতিক বিমানবন্দর উদ্বোধন করে। এর আগে সেখানে সামুদ্রিক বিমানের জন্য কেবলমাত্র ২ টি অস্থায়ী বিমানবন্দর ছিল, বেশ কয়েকটি স্থায়ী হেলিপোর্ট ছিল।
১৯৯৭ সালে, তাইপেতে ম্যাকাও স্টেডিয়াম এর কাজ সম্পন্ন হয়।
১৯৯৯: গণপ্রজাতন্ত্রী চীনে হস্তান্তর
চার দফা আলোচনার পর, "ম্যাকাও প্রশ্নে গণপ্রজাতন্ত্রী চীন সরকার এবং পর্তুগাল প্রজাতন্ত্র সরকারের যৌথ ঘোষণা" আনুষ্ঠানিকভাবে এপ্রিল ১৯৮৭ সালে স্বাক্ষরিত হয়। ১৯৮৮ সালের ১৫ জানুয়ারি উভয় পক্ষের অনুমোদনপত্রের বিনিময় হয় এবং যৌথ ঘোষণা বলবত্ করা শুরু হয়। ক্রান্তিকালীন সময়ে যুগ্ম ঘোষণা বলবত্ করার প্রথম তারিখ এবং ১৯ ডিসেম্বর ১৯৯৯ তারিখ পর্যন্ত পর্তুগিজ সরকার ম্যাকাও প্রশাসনের দায়িত্বে ছিল।
গণপ্রজাতন্ত্রী চীনের বিশেষ প্রশাসনিক অঞ্চল ম্যাকাও এর মৌলিক আইন, ন্যাশনাল পিপলস কংগ্রেস (এন পি সি) ৩১ মার্চ ১৯৯৩ তারিখে ম্যাকাউর সাংবিধানিক আইন হিসেবে গ্রহণ করে, ১৯৯০ সালের ২০ ডিসেম্বর কার্যকর হয়।
পিআরসি প্রতিশ্রুতি দেয় তার "এক দেশ, দুটি সিস্টেম" সূত্র অধীনে, ম্যাকাওতে চীনের সমাজতান্ত্রিক অর্থনৈতিক ব্যবস্থার প্রয়োগ করা হবে না এবং ম্যাকাও হস্তান্তরের পরের পঞ্চাশ বছর, অন্তত ২০৪৯ সাল পর্যন্ত বৈদেশিক এবং প্রতিরক্ষা বিষয় ছাড়া সব বিষয়ে একটি উচ্চ মাত্রার স্বশাসন ভোগ করবে।
এশিয়ায় ইউরোপীয় উপনিবেশের ইতিহাস শেষ। যদিও ১৯৭০ এর দশকে / ১ ৯ ৮০ সালে ম্যাকাওকে নিয়ন্ত্রণের প্রস্তাব দিয়েছিল, চীনারা উপযুক্ত সময় হয় নি মনে করেছে এবং সহস্র বত্সরের একেবারে শেষে ১৯৯৯ সাল পর্যন্ত অপেক্ষা করেছে। দুই বছর পরে হংকং হস্তান্তরে ইতিহাসের এই অধ্যায় শেষ হয়।
১৯৯৯-২০০৭: ম্যাকাওর এশিয়ার লাস ভেগাস হিসাবে উত্থান
২০০২ সালে, ম্যাকাও সরকার জুয়ার একচেটিয়া ব্যবস্থার সমাপ্তি ঘটায় এবং ম্যাকাও গেমস সোসাইটি ৩ টি (পরে ৬ টি) ক্যাসিনো ওয়েন রিসোর্টস, লাস ভেগাস স্যান্ডস্, গ্যালাক্সি এন্টারটেনমেন্ট গ্রুপ, এমজিএম মিরেজ এবং প্যানসি হো চিউ-কিং এর অংশীদারত্ব এবং মেলকো এবং পিবিএল এর অংশীদারত্ব চালানোর অনুমতি দিয়েছিল, যা এশিয়ার নতুন জুয়াখেলার কেন্দ্র হিসাবে ম্যাকাওর উত্থানের সূচনা করে।
জুয়া শিল্পের বিকাশের একটি উপায় হিসাবে, চীনের হস্তান্তরের পর ২০০৪ সালে হোটেলে এবং ক্যাসিনো শিল্প নির্মাণের সাথে সাথে কোতাই স্ট্রিপ সম্পূর্ণ হয়েছে। ২০০৭ সালে, অনেক রিসর্টের মধ্যে ভেনেসীয় ম্যাকাও প্রথম খুলেছিল। অনেক অন্যান্য রিসর্ট কোতাই এবং ম্যাকাও দ্বীপে খুলেছে যা ম্যাকাও সরকারকে একটি বৃহত্তর ট্যাক্স আয়ের প্রবাহ প্রদান করে এবং ২০১৩ এ বছর ধরে সামগ্রিক বেকারত্বে মাত্র ২% কমেছিল।
২০০৪ সালে, ম্যাকাও দ্বীপ ও তাইপে দ্বীপের তৃতীয় ব্রিজ, সাই ভ্যান ব্রিজটি সম্পন্ন হয়।
২০০৫ সালে, ম্যাকাও পূর্ব এশিয়ার গেমস ডোম, ৪র্থ পূর্ব এশিয়ার গেমসের মূল স্থানটি উদ্বোধন করা হয়।
এছাড়াও ২০০৫ সালে, ম্যাকাও সরকার ৮০০০ এরও বেশি অ্যাপার্টমেন্ট ইউনিটের একটি সামাজিক আবাসন নির্মাণ শুরু করে (অন্ততপক্ষে ২০১৩ পর্যন্ত দীর্ঘস্থায়ী)।
২০০৭-২০০৮: আর্থিক সংকট ম্যাকাওতে আঘাত করে
বিশ্বের অন্যান্য অর্থনীতির মত, ২০০৭-০৮ সালের আর্থিক সংকট ম্যাকাওতে আঘাত করে যা প্রধান নির্মান কাজগুলো থামিয়ে দেয়(স্যান্ডস কোটাই সেন্ট্রাল ) এবং বেকারত্ব এক ধাপ বাড়িয়ে দেয়।
২০০৮-২০১৩: হেংসা এ সম্প্রসারণ এবং আরও ক্যাসিনো বুম
বিক্ষিপ্ত আবাসিক এবং উন্নয়ন স্থানের জন্য, ম্যাকাও সরকার আনুষ্ঠানিকভাবে ২৭ জুন ২০০৯ তারিখে ঘোষণা করে Hengqin দ্বীপে সরাসরি কোটাই এলাকার সামনে বর্তমান সীমান্ত পোস্টের দক্ষিণে ম্যাকাও বিশ্ববিদ্যালয়ের নতুন ক্যাম্পাস নির্মাণ করা হবে। হেংসাতে এই উন্নয়ন সহ, অন্যান্য আবাসিক এবং ব্যবসায়িক উন্নয়ন প্রকল্পের পরিকল্পনা আছে।
২০১১ থেকে ২০১৩ সালে কোটাই স্ট্রিপের বিভিন্ন পূর্বপরিকল্পিত মেগা রিসর্টগুলিতে আরও বড় নির্মাণ শুরু হয়।
২০১৪-বর্তমান: জুয়া শিল্পের মন্দা এবং অর্থনীতির বৈচিত্রতা
২০১৪ ম্যাকাওতে জুয়ায় উপার্জন বছর থেকে বছর ভিত্তিক মন্দা প্রথমবার পরিলক্ষিত হয়। জুন ২০১৪ থেকে শুরু করে, ২০১৩ সালের মাসিক আয়ের তুলনায় মন্দা আসতে শুরু করে ফলে ম্যাকাও ডেইলী টাইমস "জুয়ার সম্প্রসারনের শেষের দশক" ঘোষণা দেয়। মন্দার জন্য কিছু কারণ হল চীনের দুর্নীতিবিরোধী আন্দোলন ম্যাকাওতে পৌঁছানো, চীন এর অর্থনৈতিক মন্দা এবং পর্যটন গন্তব্য হিসেবে চীনা পর্যটকদের অন্য দেশ পরিদর্শন করার অগ্রাধিকার।
যা ম্যাকাও সরকারকে অর্থনীতি পুনর্নির্মাণের প্রচেষ্টার দিকে ঠেলে দেয়, জুয়া রাজস্বের উপর নির্ভরতা কমিয়ে এবং বিশ্বমানের জুয়াহীন পর্যটন এবং অবসর কেন্দ্র নির্মাণের উপর প্রাধান্য দেয়া সেই সাথে চীন ও পর্তুগিজ ভাষাভাষী দেশের মধ্যে অর্থনৈতিক ও বাণিজ্য সহযোগিতার একটি প্ল্যাটফর্ম হিসেবে নিজেকে উন্নীত করা।
ঘূর্ণিঝড় হাতো আগস্ট ২০১৭ দক্ষিণ চীনে আঘাত করে ফলে ম্যাকাও ব্যাপক ক্ষতিগ্রস্ত হয়, প্রধানত বন্যা এবং সম্পত্তি ক্ষয়, সাথে ঝড়ের অনুপস্থিতিতে কমপক্ষে ২৪ ঘণ্টার জন্য শহরভিত্তিক বিদ্যুৎ ও পানি বিভ্রাট স্থায়ী হয়। সামগ্রিকভাবে, ১০ জন নিহত এবং কমপক্ষে ২০০ জন আহতের তথ্য পাওয়া যায়। এটি ম্যাকাও সরকারের বিরুদ্ধে ব্যাপক ক্রোধ সৃষ্টি করেছিল, গ্রীষ্মমন্ডলীয় ঘূর্ণিঝড় সংকেত ১০ উত্তোলনে দেরী করে ঘূর্ণিঝড়ের জন্য অপ্রস্তত থাকার জন্য, ফলে ম্যাকাও আবহাওয়া এবং ভূগোলবিষয়ক ব্যুরো প্রধান পদত্যাগ করেন। ম্যাকাও সরকারের অনুরোধে, চীনের পিপল'স লিবারেশন আর্মির ম্যাকাও গ্যারিসন (ম্যাকাওর ইতিহাসে প্রথমবার) দুর্যোগে ত্রাণ সহায়তা এবং পরিষ্কারের জন্য প্রায় ১,০০০ সৈন্য মোতায়েন করে।
মুস্তাফিজুর রহমান (রাজনীতিবিদ)
মুস্তাফিজুর রহমান (জন্ম: ৩১ ডিসেম্বর ১৯৪৩ - মৃত্যু: ২০ অক্টোবর ২০০১) যিনি দ্বীপবন্ধু নামেও পরিচিত। তিনি বাংলাদেশ আওয়ামী লীগের একজন রাজনীতিবিদ, সাংবাদিক ও ব্যবসায়ী ছিলেন। তিনি ১৯৯১ ও জুন ১৯৯৬ সালের জাতীয় সংসদ নির্বাচনে চট্টগ্রাম-৩ (সন্দ্বীপ) আসন থেকে মোট দুই বার নির্বাচিত সংসদ সদস্য।
জন্ম ও প্রাথমিক জীবন
দ্বীপবন্ধু মুস্তাফিজুর রহমান ৩১ ডিসেম্বর ১৯৪৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার সন্দ্বীপ উপজেলা র বাউরিয়া ইউনিয়নের কুছিয়ামোড়া গ্রামে জন্মগ্রহণ করেন। তিনি মুছাপুর বদিউজ্জামান উচ্চ বিদ্যালয় থেকে মাধ্যমিক, নাজির হাট কলেজ থেকে আই কম, চট্রগ্রাম সরকারি কমার্স কলেজ থেকে ডিগ্রী পাশ করেন।
রাজনৈতিক ও কর্মজীবন
লায়ন মুস্তাফিজুর রহমান ১৯৬৫ সালে চাকুরিতে যোগদান করেন তৎকালীন ইউনাইটেড ব্যাংকে (স্বাধীনতা পরবর্তীতে ইউনাইটেড ব্যাংক জনতা ব্যাংকে রুপান্তরিত হয়)। ১৯৮৩ সালে ন্যাশনাল ব্যাংক লিমিটেড প্রতিষ্ঠাতাদের অন্যতম তিনি। তিনি দৈনিক রুপালী, সাপ্তাহিক সন্দ্বীপ, সাপ্তাহিক স্বদেশ খবর সহ কয়েকটি পত্রিকার প্রকাশক ও সম্পাদক ছিলেন। তিনি আবাহনী ক্লাবের সহ-সভাপতি, ধানমন্ডি ক্লাবের সহ-সভাপতি ও মেরিনার্স ক্লাবের প্রেসিডেন্ট পদে দায়িত্ব পালন করেন। ১৯৮৯ সাল থেকে ১৯৯৫ পর্যস্ত সন্দ্বীপ সমিতি ঢাকা'র সভাপতি ছিলেন তিনি।
মৃত্যু
দ্বীপবন্ধু মুস্তাফিজুর রহমান ২০ অক্টোবর ২০০১ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন।
এয়ারটেল (বাংলাদেশ)
রবি ও এয়ারটেল একীভূতকরণের শর্ত ছিলো রবি এয়ারটেল মিলিতভাবে রবি নামে চলবে এবং একীভূত হবার ২ বছরের মধ্যে এয়ারটেল নামটি বিলুপ্ত হবে, রবি ও এয়ারটেল উভয় গ্রাহক রবি নামে পরিচিত হবে। কিন্তু বর্তমানে এখনো তা বাস্তবায়ন হয়নি। রবি ও এয়ারটেল উভয়ের বিজ্ঞাপন টিভিতে দেখানো হয়।
ইতিহাস
২০০৫ সালের ডিসেম্বরে ওয়ারিদ টেলিকম ইন্টারন্যাশনাল এলএলসি ৫ কোটি ডলার এর বিনিময়ে বিটিআরসি থেকে বাংলাদেশের ৬ষ্ঠ জিএসএম মুঠোফোন নেটওয়ার্ক সেবাদাতা হিসাবে অনুমতিপত্র পায়। ১০ মে, ২০০৭ সালে ৬১টি জেলায় মুঠোফোন নেটওয়ার্ক সেবা প্রদানের মাধ্যমে এবং ৭০% জনসমষ্টিকে ঘিরে এর আনুষ্ঠানিক যাত্রা শুরু হয়। পরবর্তীতে ২০১০ সালের জানুয়ারিতে ওয়ারিদ ১ লক্ষ মার্কিন ডলারের বিনিময়ে ভারতের ভারতী এয়ারটেল নিকট কোম্পানির ৭০% অংশীদারিত্ব বিক্রি করে। পরবর্তীতে যা এয়ারটেল বাংলাদেশ লিমিটেড নাম ধারণ করে। ভারতী প্রস্তাবের মধ্যে ছিল কোম্পানির নতুন শেয়ার তৈরির জন্য ৩০ কোটি মার্কিন ডলারের প্রাথমিক বিনিয়োগ করার। বিটিআরসি ৪ জানুয়ারি ২০১০ তারিখে এই চুক্তিকে অনুমোদন করে। একই বছরের ২০ ডিসেম্বর তা এয়ারটেল নামে সেবা প্রদান শুরু করে।
মার্চ ২০১৩ সালে, ওয়ারিদ তার বাকী ৩০% শেয়ার ভারতী এয়ারটেলের মালিকানাধীন সিঙ্গাপুর ভিত্তিক ভারতি এয়ারটেল হোল্ডিংস পিটি লিমিটেডের কাছে ৮৫ মিলিয়ন মার্কিন ডলারে বিক্রি করে। ২০১৬-এর জানুয়ারিতে রবি এবং এয়ারটেল বাংলাদেশ ঘোষণা করে যে তারা তাদের অপারেটরকে এওত্রিত করতে চায়, এবং যৌথ সত্তাটি রবি নামে পরিচিত হবে। ১৬ নভেম্বর ২০১৬ সালে একীভূত কোম্পানি হিসেবে যাত্রা রবি যাত্রা শুরু করে।
এয়ারটেল গ্রাহকেরা রবি নেটওয়ার্কে
রবি এয়ারটেল একীভূতকরণের ফলে এয়ারটেল এর গ্রাহকেরা স্বয়ংক্রিয়ভাবে রবি নেটওয়ার্কে যুক্ত হন।
পিএইচ মিটার
thumb|একটি pH মিটার pH মিটার একটি বৈদ্যুতিক পরিমাপের যন্ত্র যার সাহায্যে তরলের pH (অম্লতা বা ক্ষারতা) মাপা যায়। একটি আদর্শ pH মিটারে বিশেষ ধরনের পরিমাপের প্রোব (একটি কাচের ইলেক্‌ট্রোড) এবং মান প্রদর্শনী পরিমাপযন্ত্র থাকে। আর্নল্ড অরভিল বেকম্যান আবিষ্কার করেন।)
প্রোব
pH প্রোবর র্শীষে পাতলা আবরনে কাচের বাল্ব থাকে।
পরিমাপযন্ত্র
গবেষণাগার বা মাঠ পর্যায়ে পিএইচ মিটার ব্যবহার করে সহজেই মাটির অম্লমান পরিমাপ করা যায়। একটি হাইড্রোজেন আয়ন সংবেদনশীল একটি ইলেকট্রোড নির্দেশিত মিটার থাকে। মাটির নমুনা এবং পরিস্রুত পানীর দ্রবণে ঐ ইলেকট্রোডটি ডুবালে হাইড্রোজেন আয়নের তৎপরতায় মাটির অম্লমান মনিটরে ভেসে ওঠে যা দেখে মাটির অম্লমান সম্পর্কে ধারণা পাওয়া যায়
pH মিটারের প্রকারভেদ
thumb|একটি সাধারণ pH মিটার
ছাতনা সমষ্টি উন্নয়ন ব্লক
ছাতনা সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত একটি প্রশাসনিক বিভাগ। এই ব্লকটি ছাতনা থানার অন্তর্গত। ছাতনা এই ব্লকের সদর।
ভূগোল
ছাতনা ব্লকের আয়তন ৪৪১ বর্গ কিলোমিটার।
গ্রাম পঞ্চায়েত
ছাতনা ব্লক / পঞ্চায়েত সমিতির অধীনস্থ গ্রাম পঞ্চায়েতগুলি হল: আড়া, ছাতনা ১, ছাতনা ২, ধবন, ঘোষগ্রাম, জামতোড়া, ঝুনকা, জিরা, মেট্যালা, শালদিহা, শুশুনিয়া ও তেঘড়ি।
ভূগোল
ছাতনা ব্লক এলাকার মাটি এবড়োখেবড়ো, লাল ও ল্যাটেরাইট। এটি নিরক্ষীয় শুষ্ক উপ-আর্দ্র এলাকা। এখানকার বার্ষিক বৃষ্টিপাতের পরিমাণ ১১০০ থেকে ১৪০০ মিলিমিটার। ছাতনার তাপমাত্রা সর্বাধিক ৪৫ ডিগ্রি সেন্টিগ্রেট ও সর্বনিম্ন ১০ ডিগ্রি সেন্টিগ্রেট। এই অঞ্চলে অনেক টিলা ও উপত্যকা দেখা যায়। এখানে ভূমিক্ষয় বেশি হয়। কৃষিকাজ নির্ভর করে বৃষ্টিপাতের উপর। ভূগর্ভস্থ জল সজহে পাওয়া যায় না।
জনপরিসংখ্যান
২০০১ সালের জনগণনা অনুসারে, ছাতনা ব্লকের জনসংখ্যা ১৬৯,১৪১। এর মধ্যে ৮৫,৫৬২ জন পুরুষ ও ৮৩,৫৭৯ জন মহিলা। ১৯৯১-২০০১ দশকে ছাতনার জনসংখ্যা বৃদ্ধির হার ৮.৩২%।
মাইকেল প্যাপস
মাইকেল হিউ উইলিয়াম প্যাপস (Michael Papps; জন্ম: ২ জুলাই, ১৯৭৯) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং উদ্বোধনে নামতেন মাইকেল প্যাপস।
প্রথম-শ্রেণীর ক্রিকেট
১৯৯৮-৯৯ মৌসুম থেকে ২০১৮ সাল পর্যন্ত মাইকেল প্যাপসের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের সাধারণমানের উদ্বোধনী ব্যাটসম্যান ও মাঝে-মধ্যে উইকেট-রক্ষকের ভূমিকায় অবতীর্ণ হওয়া মাইকেল প্যাপস বোলারদের উপর ছড়ি ঘোরাতে বেশ কার্যকরী ছিলেন। বলকে হাফ-ভলিতে রূপান্তরে দক্ষতার পরিচয় দিয়েছেন।
১৯৯৮-৯৯ মৌসুমে স্থানীয় প্রাদেশিক ক্লাব ক্যান্টারবারি উইজার্ডসের পক্ষে প্রথম-শ্রেণীর ক্রিকেটে অভিষেক ঘটে তার। এরপর থেকে ৬,৬৬৩ রান তুলে দলের দ্বিতীয় সর্বোচ্চ রান সংগ্রাহকে পরিণত হন। এ দলটিতে বারো মৌসুম অতিবাহিত করেন।
২০০৭ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা খেলোয়াড়ের সম্মাননায় ভূষিত হন। ২০১৩ সালে উইল্টশায়ারভিত্তিক বারব্যাজ এন্ড ইস্টন রয়্যাল ক্রিকেট ক্লাবের পক্ষে খেলেছিলেন তিনি। প্লাঙ্কেট শীল্ডের ইতিহাসে প্রথম খেলোয়াড় হিসেবে দশ সহস্রাধিক রান সংগ্রহের কৃতিত্ব প্রদর্শন করেছেন।
দল পরিবর্তন
জুলাই, ২০১১ সালে ওয়েলিংটন ফায়ারবার্ডসের সদস্য হন। অক্টোবর, ২০১৭ সালে প্লাঙ্কেট শীল্ডের খেলায় ওয়েলিংটনের সদস্যরূপে অকল্যান্ডের বিপক্ষে ৩১৬ রানের অপরাজিত ইনিংস খেলেন। তার এ সংগ্রহটি প্লাঙ্কেট শীল্ডে ওয়েলিংটনের পক্ষে ব্যক্তিগত সংগ্রহ হিসেবে চিত্রিত হয়। এছাড়াও, প্রথম-শ্রেণীর ক্রিকেটে বয়োজ্যেষ্ঠ ব্যাটসম্যান হিসেবে ৩৮ বছর ১১৩ দিন বয়সে দ্বিতীয় বিশ্বযুদ্ধের পর ত্রি-শতক করার গৌরব অর্জন করেন। এ পর্যায়ে লুক উডককের সাথে উদ্বোধনী জুটিতে ৪৩২ রান সংগ্রহ করেন। এরফলে, নিউজিল্যান্ডের প্রথম-শ্রেণীর ক্রিকেট আসরে যে-কোন জুটিতে সর্বোচ্চ রান তোলার কৃতিত্ব প্রদর্শনের সাথে জড়িত হন।
২০১৭-১৮ মৌসুমের প্লাঙ্কেট শীল্ড প্রতিযোগিতায় দশ খেলায় অংশ নিয়ে ৮১৪ রান তুলেন। এটিই তার সর্বশেষ মৌসুম ছিল।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন মাইকেল প্যাপস। ১০ মার্চ, ২০০৪ তারিখে হ্যামিল্টনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৬ নভেম্বর, ২০০৭ তারিখে সেঞ্চুরিয়নে একই দলের বিপক্ষে সর্বশেষ টেস্টে অংশ নেন তিনি।
ঘরোয়া আসরে সুন্দর খেলা প্রদর্শনের স্বীকৃতিস্বরূপ ২০০৩-০৪ মৌসুমে নিজ দেশে দক্ষিণ আফ্রিকার বিপক্ষে একদিনের আন্তর্জাতিক সিরিজ খেলার জন্যে মনোনীত হন। পূর্বেকার মৌসুমে সকল খেলায় অংশ নিয়ে সহস্রাধিক রান তোলার স্বীকৃতিস্বরূপ তাকে দলে রাখা হয়। এরফলে, নিউজিল্যান্ড দলে দীর্ঘদিনের কার্যকরী উদ্বোধনী ব্যাটসম্যানের শূন্যতা পূরণ হয়। তিনি স্টিফেন ফ্লেমিংয়ের সাথে জুটি গড়েন। অভিষেক খেলায় ৫৯ রান তুলেন। তবে, এরপর থেকেই ক্রমাগত আঘাতের কবলে পড়তে থাকেন।
দল নির্বাচকমণ্ডলীর আস্থা অর্জনে সক্ষম না হলেও ২০০৪ সালে ইংল্যান্ড সফরে তাকে নিউজিল্যান্ড দলে রাখা হয়। ক্রেইগ ম্যাকমিলানের আঘাতের কারণে হেডিংলিতে সিরিজের দ্বিতীয় টেস্টে অংশ নেয়ার সুযোগ পান। ব্যাটিং উদ্বোধনে নেমে প্রতিকূলতা মোকাবেলা করে ৮৬ রান তুলেন। তবে, এরজন্যে তাকে বেশ মূল্য দিতে হয়। আঙ্গুলে আঘাত পান ও দ্বিতীয় ইনিংসে ব্যাটিংয়ের অবস্থান পরিবর্তন করতে বাধ্য হন। নিউজিল্যান্ড সিরিজে পরাজিত হয়।
অস্ট্রেলিয়া গমন
২০০৫ সালের শুরুতে অকল্যান্ডে সফরকারী অস্ট্রেলিয়ার বিপক্ষে অনুষ্ঠিত ওডিআইয়ে ব্রেট লি’র বাউন্সারে দুইবার মাথায় আঘাত পান। মাথা স্ক্যান করে কোন আঘাতের চিহ্ন পাওয়া না গেলেও এ ঘটনার পর আর তিনি কোন ওডিআইয়ে অংশ নেননি। ভাঙ্গা আঙ্গুল, কাঁধে চোট ও ব্রেট লি’র বলে মাথায় আঘাতের পর ২০০৬ সালের শুরুতে দক্ষিণ আফ্রিকা গমনার্থে তাকে দলে পুনরায় অন্তর্ভুক্ত করা হয়। টেস্টগুলোয় চারবার ২২ রানের কোটা অতিক্রম করতে পারেননি।
তাসত্ত্বেও, ২০০৬-০৭ মৌসুমে বেশ ভালোমানের ঘরোয়া মৌসুম অতিবাহিত করার কারণে দল নির্বাচকমণ্ডলী তার প্রতি দৃষ্টি রেখেছিলেন। ৯১.৩৬ গড়ে ১০০৫ রান তুলেন। রানের দিক দিয়ে নিকটতম ব্যাটসম্যানের চেয়ে প্রায় আড়াইশত রানের ব্যবধান ছিল। ২০০৭-০৮ মৌসুমে দক্ষিণ আফ্রিকা গমন করেন। তবে, ঐ সিরিজের প্রত্যেকটিতে এক অঙ্কের কোটার বাইরে রান তুলতে পারেননি তিনি। এরপর থেকে তাকে দলের বাইরে রাখা হয় ও আর তাকে নিউজিল্যান্ড দলে খেলতে দেখা যায়নি।
আন্তর্জাতিক ক্রিকেট থেকে প্রত্যাখ্যাত হলেও ঘরোয়া ক্রিকেটে ঠিকই দূর্দান্ত খেলা উপহার দিতে থাকেন। প্রথম ব্যাটসম্যান হিসেবে প্লাঙ্কেট শীল্ড প্রতিযোগিতায় দশ সহস্রাধিক রান সংগ্রহ করেন। এপ্রিল, ২০১৮ সালে সকল স্তরের ক্রিকেট থেকে নিজের অবসর গ্রহণের কথা ঘোষণা করেন মাইকেল প্যাপস।
কামাখ্যাগুড়ি রেলওয়ে স্টেশন
কামাখ্যাগুড়ি রেলওয়ে স্টেশন ভারতের পশ্চিমবঙ্গ রাজ্যের আলিপুরদুয়ার জেলার কুমারগ্রাম ব্লকে অবস্থিত।
রেলপথ
স্টেশনটি পশ্চিমবঙ্গ ও আসাম রাজ্যের মধ্যে বিস্তৃত হলদিবাড়ি–নিউ বঙাইগাঁও ব্রডগেজ রেলপথের উপর অবস্থিত। এই রেলপথটি দুটি রেল ট্র্যাক নিয়ে গঠিত।
পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। কামাখ্যাগুড়ি রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।
কামাখ্যাগুড়ি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
কামাখ্যাগুড়ি রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি। এনএফ রেলওয়ে ২০২১ সালে কামাখ্যা স্টেশন পর্যন্ত বৈদ্যুতিক ড্রাইভসহ তার প্রথম পার্সেল ট্রেন চালু করেছে।
রেল পরিষেবা
এটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ও নিউ বঙাইগাঁওগামী ট্রেন চলাচল করে এবং স্টেশনটিতে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।
কাপনা নদী
কাপনা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ২৭  কিলোমিটার, গড় প্রস্থ ৭৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাপনা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১১।
কামাখ্যাগুড়ি রেলওয়ে স্টেশন
প্রশাসন ও নিরাপত্তার ব্যবস্থা
কামাখ্যাগুড়ি রেলওয়ে স্টেশনটি ভারতীয় রেলের উত্তর-পূর্ব সীমান্ত রেল অঞ্চলের কাটিহার রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
কাপনা নদী
এ নদীর দক্ষিণ পাশেই রাতারগুল জলাবন অবস্থিত।
হাখমানেশি সাম্রাজ্য
হাখমানেশী সাম্রাজ্য বা আকিমিনীয় সাম্রাজ্য বৃহত্তর ইরানের উল্লেখযোগ্য পরিমাণ অঞ্চলে শাসনকারী প্রথম কয়েকটি পারসিক সাম্রাজ্যের একটি। প্রাচীন পারসিক ম'দাই সাম্রাজ্যের পতনের পর এই সাম্রাজ্যটির আত্মপ্রকাশ ঘটে। পরাক্রমের শীর্ষে সাম্রাজ্যটির আয়তন ছিল প্রায় ৭৫ লক্ষ বর্গকিলোমিটার (যা বর্তমান মহাদেশীয় যুক্তরাষ্ট্রের আয়তনের প্রায় সমান)   । শতাংশ হিসেবে মোট বিশ্ব জনসংখ্যার সর্বোচ্চ অংশ এই সাম্রাজ্যে বাস করত। এটি প্রাচীন বিশ্বের বৃহত্তম সাম্রাজ্যগুলির একটি। সাম্রাজ্যটিতে কেন্দ্রীয় শাসনব্যবস্থা মডেলের একটি সফল বাস্তবায়ন ঘটেছিল ।
পারস্যের রাজা দ্বিতীয় কুরুশ (প্রবীণ কুরুশ বা মহান কুরুশ নামেও পরিচিত, ইংরেজিতে Cyrus the Great) এই সাম্রাজ্যটি গড়ে তোলেন। সাম্রাজ্যটি এশিয়া, ইউরোপ ও আফ্রিকা --- এই তিন মহাদেশে বিস্তৃত ছিল। ইরান ছাড়াও বর্তমান কালের আফগানিস্তান, পাকিস্তান, মধ্য এশিয়ার অংশবিশেষ, এশিয়া মাইনর (তুরস্ক), থ্রাকে (গ্রিস), কৃষ্ণ সাগরের উপকূল, ইরাক, সৌদি আরবের উত্তরাংশ, জর্দান, প্যালেস্টাইন, লেবানন, সিরিয়া, প্রাচীন মিশরের সব গুরুত্বপূর্ণ এলাকা এবং লিবিয়া এই সাম্রাজ্যের অন্তর্ভুক্ত ছিল। পশ্চিমা সভ্যতার ইতিহাসে সাম্রাজ্যটির ভূমিকা খলধর্মী। গ্রিক-পারস্য যুদ্ধগুলিতে এটি ছিল গ্রিসের নগর রাষ্ট্রগুলির শত্রু। এছাড়া ব্যাবিলন থেকে ইহুদীদের স্বাধীনতা দান, আরামীয় ভাষাকে সাম্রাজ্যের সরকারি ভাষার মর্যাদা দানের ব্যাপারগুলিও পশ্চিমা ইতিহাসে উল্লিখিত। ৩৩০ খ্রিস্টপূর্বাব্দে মহান আলেকজান্ডারের সাথে যুদ্ধে সাম্রাজ্যটির পতন হয়।
ব্রাউন স্টেডিয়াম
ব্রাউন স্টেডিয়াম, ১৯২৫ সালে নির্মিত যুক্তরাষ্ট্রের রোড আইল্যান্ডের প্রোভিডেন্স শহরে অবস্থিত একটি বিশ্ববিদ্যালয় স্টেডিয়াম। এটা ব্রাউন বিশ্ববিদ্যালয়ের আমেরিকান ফুটবল এবং মল্লক্রীড়া দলের স্বাগতিক মাঠ। স্টেডিয়ামটি বিশ্ববিদ্যালয়ের ক্রীড়া অনুষদের স্থাপনাসমূহ হতে প্রায় বিচ্ছিন্ন( প্রায় ১ মাইলের ৩/৪ দূরত্বে); মূল ক্যাম্পাস হতেও এক মাইল দূরে, শহরের পূর্ব পাশের এমগ্রোভ অ্যাভিনিউতে অবস্থিত। ব্রাউন বিশ্ববিদ্যালয়ের ক্রীড়াদলগুলি সাধারণত 'বেয়ারস' নামে পরিচিত। 'বেয়ারস'রা আইভি লিগে প্রতিযোগিতা করে, তাই এই স্টেডিয়ামটি আইভি লিগের একটি জনপ্রিয় ভেন্যু।
বৈশিষ্ট্য ও ধারণক্ষমতা
স্থাপত্যনকশা ট্র্যাপিজয়েড আকৃতির। স্টেডিয়ামের দক্ষিণ-পশ্চিম লৌহ নির্মিত স্ট্যান্ড এবং উত্তর-পূর্ব দিকে কংক্রিট নির্মিত 'ব্লিচার' বা দর্শক বসার বেঞ্চের একটি ছোট অংশ রয়েছে। উত্তর স্ট্যান্ডগুলি দক্ষিণের চেয়ে যথেষ্ট ছোট। মাঠের চারপাশে মল্লক্রীড়া (অ্যাথলেটিক্স) দলের জন্য একটি পূর্ণাঙ্গ দৌড়ের 'ট্র্যাক' রয়েছে। দক্ষিণ-পশ্চিম স্ট্যান্ড-এর শীর্ষে পুরো অংশজুড়ে প্রেস কক্ষ রয়েছে, এছাড়াও এই স্ট্যান্ডের উভয় প্রান্তে বিয়ারস'দের "বি" লোগো, বিশ্ববিদ্যালয়ের মনোগ্রাম রয়েছে, দুটি পাথরের ভালুকের মাথা রয়েছে।
স্টেডিয়ামটির বর্তমান ধারণক্ষমতা ২০,০০০। ১৯৩২ সালের থ্যাঙ্কসগিভিং দিবসের প্রভাতে-এ বেয়ারস'দের সাথে কোলগেট রেড রাইডার্স'দের খেলার সময় এই স্টেডিয়ামের সবচেয়ে বেশি ৩৩,০০০ দর্শকের সমাগম হয়েছিল। অতিরিক্ত দর্শকদের বসার জন্য তখন অস্থায়ী বা বহনযোগ্য ব্লিচার বেঞ্চের ব্যবস্থা করতে হয়েছিল।
ইতিহাস
বিশ্ববিদ্যালয়ের কার্যক্রম শুরুর বছরগুলিতে, ফুটবল দলগুলি এল্মউডের অ্যাডিলেড পার্কে বা বিশ্ববিদ্যালয় ক্যাম্পাসে খেলত। ১৮৯৭ সালে, ব্রাউন বিশ্ববিদ্যালয়লে মূল ক্যাম্পাস হতে প্রায় দেড় মাইল উত্তরে হোপ স্ট্রিটের ঠিক পশ্চিমে শহর কর্তৃপক্ষ জমি দেয়, যেখানে 'অ্যান্ড্রুজ ফিল্ড' নামের ক্রীড়া স্থাপনা তৈরি করা হয়েছিল। এই মাঠে যৌথভাবে নির্মিত আমেরিকান ফুটবল, বেসবলের ক্ষেত্র এবং অ্যাথলেটিক ট্র্যাক ১৮৯৯ থেকে ১৯২৫ পর্যন্ত ব্যবহৃত হয়েছিল। স্টেডিয়ামের বর্তমান স্থান, মূলত 'ব্রাউন বিশ্ববিদ্যালয় মাঠ' নামে পরিচিত ছিল, যা হোপ স্ট্রিটের অপর পাশে এবং কিছুটা দক্ষিণে অবস্থিত হয়েছে। এই মাঠে স্টেডিয়ামটি নির্মিত হয়েছে। ১৯২৫ সালের ২৪ অক্টোবর ২৭,০০০ দর্শনার্থীর উপস্থিতিতে স্টেডিয়ামের উদ্বোধন করা হয়।
১৯৭৮ সালে বিশ্ববিদ্যালয়ের আমেরিকান ফুটবল দলের শততম প্রতিষ্ঠাবার্ষিকীর উপলক্ষে পুরোপুরি সংস্কার করা হয়েছিল। এসময় মূল কাঠের বেঞ্চগুলি বদলে অ্যালুমিনিয়াম নির্মিত বেঞ্চ বসানো হয়েছিল। এছাড়া পানিনিরোধী কংক্রিট বসানো, বিশ্রামাগার, প্রেস বক্স এবং রঙ করা ও নকশা আঁকা ও মাঠে পানি দেয়ার জন্য মাঠের ভূগর্ভে 'স্প্রিংকলার' বসানো হয়েছিল। ১৯৯১ সালে স্বাগতিক দলের জন্য একটি নতুন 'লকার রুম' এবং অভ্যর্থনা কক্ষ নির্মিত হয়েছিল। ২০১০ সালের ২৫ শে সেপ্টেম্বর, এই স্টেডিয়ামে প্রথমবার রাতের সময় খেলা আয়োজন করা হয়, ১৭,০০০ দর্শকের উপস্থিতিতে এই খেলায় ব্রাউন বিশ্ববিদ্যালয় দল ২৯-১৪ পয়েন্টে হার্ভার্ড বিশ্ববিদ্যালয় দলকে হারিয়ে দেয়।
উল্লেখযোগ্য আয়োজন
স্টেডিয়ামটি উদ্বোধন হওয়ার পর হতে ব্রাউন বিশ্ববিদ্যালয়ের অনেকগুলি সফল দলের স্বাগতিক মাঠ হিসেবে ব্যবহার হয়েছে।এই স্টেডিয়ামে খেলে ১৯২৬ (যে দলটি লৌহ মানবদের দল হিসেবে পরিচিত), ১৯৭৬, ১৯৯৯, ২০০৫, এবং ২০০৮ সালে আইভি লিগ শিরোপা জিতে। ১৯৫০ দশকের পেন স্টেট বিশ্ববিদ্যালয়ের প্রাক্তন প্রধান ফুটবল কোচ জো প্যাটার্নো এবং ক্লিভল্যান্ড ব্রাউনসের ডন কলো এবং মিনেসোটা ভাইকিংসের স্টিভ জর্ডানের মতো প্রাক্তন এনএফএল তারকারা ব্রাউন বিশ্ববিদ্যালয়ের এমেরিকান ফুটবল দলে খেলেছে। এই স্টেডিয়ামে ১৯৭৬ ও ১৯৮৫ সালে এনসিএএ লাক্রস চ্যাম্পিয়নশিপ এবং ২০১৬ সালে এনসিএএ পুরুষদের প্রথম বিভাগ লাক্রস চ্যাম্পিয়নশিপের দুটি কোয়ার্টার ফাইনাল ম্যাচ আয়োজিত হয়েছিল।
পারমাণবিক ব্যাটারি
পারমাণবিক ব্যাটারি, নিউক্লিয়ার ব্যাটারি, রেডিওআইসোটোপ ব্যাটারি অথবা রেডিওআইসোটোপ জেনারেটর হচ্ছে এমন এক ধরনের যন্ত্র যা তেজস্ক্রিয় আইসোটোপের ক্ষয় থেকে প্রাপ্ত শক্তি ব্যবহার করে বিদ্যুৎ উৎপাদন করে। পারমাণবিক চুল্লীগুলির মতোই এরা পারমাণবিক শক্তি থেকে বিদ্যুৎশক্তি উৎপাদন করে, কিন্তু এক্ষেত্রে পার্থক্যটি হচ্ছে এগুলিতে কোনো ধরনের শৃঙ্খল/শিকল বিক্রিয়া সংঘটিত হয় না। সাধারণভাবে এগুলিকে ব্যাটারি বলা হলেও, এগুলি কিন্তু কোনো ইলেক্ট্রোকেমিকাল ব্যাটারি নয় এবং এগুলিতে চার্জিং ও রিচার্জিং এর ব্যবস্থা নেই। তুলনামূলকভাবে পারমাণবিক ব্যাটারিগুলির দাম অনেক বেশি হলেও এগুলির অত্যন্ত দীর্ঘ আয়ু এবং উচ্চ শক্তি-ঘনত্ব রয়েছে, একারণে মহাকাশযান, পেসমেকার, আন্ডারওয়াটার সিস্টেম ও পৃথিবীর বিভিন্ন প্রত্যন্ত অঞ্চলে স্থাপিত স্বয়ংক্রিয় সায়েন্টিফিক স্টেশনসমূহ,  যেগুলি অনেক দীর্ঘ সময়ের জন্য নিরবিচ্ছিন্নভাবে সক্রিয় থাকা অত্যাবশ্যক, এগুলিতেই  শক্তির উৎস হিসেবে প্রধানত পারমাণবিক ব্যাটারি ব্যবহৃত হয়ে থাকে।
১৯১৩ সালে পারমাণবিক ব্যাটারি প্রযুক্তির বিকাশ শুরু হয়েছিল, যখন হেনরি মোসলে সর্বপ্রথম প্রদর্শন করেছিলেন যে কীভাবে চার্জযুক্ত কণার বিকিরণ থেকে বিদ্যুৎ উৎপাদন করা সম্ভব। ১৯৫০ ও ১৯৬০ এর দশকজুড়ে বিভিন্ন ক্ষেত্রে অনেক দীর্ঘ সময় ধরে ব্যবহার করা যাবে এমন শক্তি-উৎসের প্রয়োজনীয়তা থাকায়, পারমাণবিক ব্যাটারি প্রযুক্তির উপর যথেষ্ট গভীরভাবে গবেষণা করা হয়েছিল। ১৯৫৪ সালে আরসিএ ছোট রেডিও-রিসিভার এবং হিয়ারিং এইডগুলোতে ব্যবহারের জন্য ছোট পারমাণবিক ব্যাটারি নিয়ে গবেষণা করেছিল। ১৯৫০ এর দশকের শুরুর দিকে আরসিএ -এর প্রাথমিক গবেষণা ও অগ্রগতির পর থেকে পারমাণবিক শক্তি উৎস থেকে বৈদ্যুতিক শক্তি রুপান্তরকরণের অনেক ধরনের পদ্ধতি তৈরী করা হয়েছে। বৈজ্ঞানিক নীতিগুলি সুপরিচিত, তবে আধুনিক ন্যানো-স্কেল প্রযুক্তি ও নতুন ওয়াইড-ব্যান্ডগ্যাপ সেমিকন্ডাক্টরগুলির মাধ্যমে নতুন অনেক ধরনের ডিভাইস তৈরি হয়েছে এবং এগুলোতে এমন অনেক আকর্ষণীয় বস্তুগত বৈশিষ্ট্য পাওয়া গিয়েছে যা সম্পর্কে আগে কখনো জানা ছিলনা।
শক্তি রূপান্তরের প্রক্রিয়ার উপর ভিত্তি করে পারমাণবিক ব্যাটারিগুলিকে দুটি প্রধান ভাগে ভাগ করা যায়: তাপীয় (থার্মাল) রূপান্তরকারী এবংঅ-তাপীয় (নন-থার্মাল) রূপান্তরকারী । তাপীয় রূপান্তরকারী ধরনের ব্যাটারিগুলো পারমাণবিক ক্ষয় থেকে উৎপন্ন তাপশক্তির কিছু অংশকে বিদ্যুতে রূপান্তরিত করে। এর সবচেয়ে উল্লেখযোগ্য উদাহরণ হচ্ছে রেডিওআইসোটোপ থার্মোইলেকট্রিক জেনারেটর (আরটিজি), যা প্রায়শই মহাকাশযানে ব্যবহৃত হয়। অপরদিকে অ-তাপীয় রূপান্তরকারী ব্যাটারিগুলো তাপ উৎপন্ন হবার পূর্বেই সরাসরি পারমাণবিক বিকিরণ থেকে শক্তি গ্রহণ করে। এধরনের ব্যাটারিগুলোর সাইজ সহজেই ছোট করা সম্ভব এবং এগুলো চালানোর জন্য কোনো ধরনের থার্মাল গ্রেডিয়েন্ট প্রয়োজন না হওয়ায়, ছোটখাটো বিভিন্ন অ্যাপ্লিকেশনে ব্যবহারের জন্য এগুলো যথোপযুক্ত। এর সর্বাধিক উল্লেখযোগ্য উদাহরণ হলো বিটাভোল্টাইক সেল ।
পারমাণবিক ব্যাটারিগুলি সাধারণত ০.১ থেকে ৫ শতাংশ পর্যন্ত কর্মদক্ষতাসম্পন্ন হয়ে থাকে। তবে উচ্চ-দক্ষতাসম্পন্ন বিটাভোল্টাইক ডিভাইসগুলির কর্মদক্ষতা ৬-৮ শতাংশ পর্যন্ত হতে পারে।
সকল নিউক্লিয়ার ব্যাটারি সিস্টেমের ডিজাইনগত দিক দিয়ে অনেক ক্ষেত্রেই মিল রয়েছে তবে ব্যাটারির কর্মদক্ষতা বৃদ্ধি এবং ব্যাটারির সাইজ ছোট করার উদ্দেশ্যে ডিজাইনে অনেক সূক্ষ্ম পরিবর্তন আনা হয়। যেকোনো নিউক্লিয়ার ব্যাটারি প্রযুক্তির কর্মক্ষমতা মূলত ৩ টি বিষয় দিয়ে বিবেচনা করা হয়ঃ রেডিওআইসোটপের পিছনের পদার্থবিদ্যা, রেডিয়েশন ট্রান্সপোর্ট এবং শক্তি রূপান্তর ট্রান্সডিউসার।
থার্মিয়োনিক রূপান্তর
থার্মিয়োনিক রূপান্তরক একটি গরম তড়িৎদ্বার দিয়ে গঠিত যা তাপীয়ভাবে ইলেক্ট্রন নির্গত করে যেগুলো স্পেস-চার্জ বাঁধা অতিক্রম করে একটি শীতল তড়িৎদ্বারে গিয়ে পৌঁছায়, ফলে আউটপুট হিসেবে একটি কার্যকর শক্তি পাওয়া যায়। তড়িৎদ্বারের কার্যাপেক্ষকের(ওয়ার্ক-ফাংশন) মান উন্নয়নের জন্য এবং একইসাথে ইলেকট্রন-স্পেস-চার্জের প্রভাব নিষ্ক্রিয় করতে আয়ন সরবরাহের ( তাপীয় আয়নীকরণের মাধ্যমে) জন্য সিজিয়াম বাষ্প ব্যবহৃত হয়।
থার্মোইলেকট্রিক রূপান্তর
থাম্ব|241x241পিক্সেল| পারমাণবিক শক্তি কমিশন কর্তৃক প্রস্তুতকৃত রেডিওআইসোটোপ-শক্তি দ্বারা চালিত কার্ডিয়াক পেসমেকার, যেটির মাধ্যমে ত্রুটিপূর্ণ হৃৎপিন্ডের স্পন্দনকে উদ্দীপিত করার পরিকল্পনা রয়েছে। সার্কা ১৯৬৭। রেডিওআইসোটোপ থার্মোইলেকট্রিক জেনারেটরে (আরটিজি) থার্মোকাপল ব্যবহৃত হয়ে থাকে। প্রতিটি থার্মোকাপল দুইটি তার দিয়ে তৈরী এবং তার দুইটি পরস্পর ভিন্ন ধাতু (অথবা অন্য কোনো পদার্থ) দ্বারা গঠিত। প্রতিটি তারের দৈর্ঘ্য বরাবর যে তাপমাত্রার গ্রেডিয়েন্ট থাকে, তা তারের এক প্রান্ত থেকে অপর প্রান্তে একটি ভোল্টেজ গ্রেডিয়েন্ট উৎপন্ন করে; তবে এক্ষেত্রে ভিন্ন পদার্থসমূহ প্রতি এক ডিগ্রি তাপমাত্রা-ব্যবধানের জন্য ভিন্ন মানের ভোল্টেজ উৎপন্ন করে। প্রথমে তার দুটির প্রত্যেকটির যেকোনো এক প্রান্তকে পরস্পরের সাথে সংযুক্ত করা হয় এবং সেই প্রান্তকে তাপে উত্তপ্ত করা হয় এবং অপর প্রান্তটিকে শীতল করা হয়, যার ফলে তারদুটির সংযোগবিহীন প্রান্তদ্বয়ের মাঝে একটি ব্যবহারযোগ্য তবে ক্ষুদ্র মানের(মিলিভোল্ট) ভোল্টেজ উৎপন্ন হয়। যেহেতু তাপ গরম অংশ থেকে শীতল অংশের দিকে প্রবাহিত হয়, এজন্য প্রায়োগিকক্ষেত্রে বৃহৎ আকারে ভোল্টেজ(অথবা কারেন্ট) উৎপাদনের জন্য অনেকগুলো থার্মোকাপল সিরিজ সংযোগে(অথবা সমান্তরাল সংযোগে) সংযুক্ত করা হয়ে থাকে। ধাতব থার্মোকাপলগুলির তাপশক্তি থেকে বিদ্যুৎ শক্তিতে রূপান্তরের কর্মদক্ষতা কম হয়। যাহোক, বিস্‌মাথ টেলুরাইড এবং সিলিকন জার্মেনিয়ামের মত অর্ধপরিবাহী পদার্থে আধান ও বাহকের ঘনত্ব সঠিকভাবে সামঞ্জস্যকরণের মাধ্যমে আরো উচ্চ কর্মদক্ষতা অর্জন করা সম্ভব।
স্টারলিং জেনারেটর
স্টারলিং রেডিওআইসোটোপ জেনারেটর হচ্ছে একধরনের স্টারলিং ইঞ্জিন যা রেডিওআইসোটোপের কারণে তৈরীকৃত তাপমাত্রা-ব্যবধান দ্বারা চালিত হয়। এর আরো অধিক দক্ষ সংস্করণ হচ্ছে এডভান্সড স্টারলিং রেডিওআইসোটোপ জেনারেটর যেটি নাসা-এর তত্ত্বাবধানে নির্মানাধীন ছিল, কিন্ত অতিবৃহৎমাত্রায় খরচজনিত কারণে ২০১৩ সালে এর কাজ বন্ধ করে দেয়া হয়েছিল।
অতাপীয় রূপান্তর
অতাপীয় রূপান্তরকগুলো তাপ উৎপন্ন হবার পূর্বেই নির্গত বিকিরণ থেকে শক্তি গ্রহণ করে। থার্মোইলেকট্রিক এবং থার্মিয়োনিক রূপান্তরকগুলির মত এদের আউটপুট তাপমাত্রা-ব্যবধানের উপর নির্ভরশীল নয়। ব্যবহৃত কণার ধরন এবং শক্তি রূপান্তরকরণের পদ্ধতির উপর ভিত্তি করে অ-তাপীয় জেনারেটরগুলিকে বিভিন্ন শ্রেণিতে ভাগ করা যায়।
ইলেক্ট্রোস্ট্যাটিক রূপান্তর
যখন কোনো পরিবাহীতে চার্জ জমা হয়ে একটি তড়িৎবিভব সৃষ্টি হয়, তখন নির্গত চার্জযুক্ত কণা গুলি থেকে শক্তি আহরণ করা যায়। যদি শক্তির কোনো ক্ষয় না হয়, তাহলে বিকিরিত কণাগুলির শক্তি পর্যন্ত ভোল্টেজ বৃদ্ধি পাওয়া সম্ভব এবং এর মান কয়েক কিলোভোল্ট(বিটা রেডিয়েশনের ক্ষেত্রে) থেকে মেগাভোল্ট(আলফা রেডিয়েশনের ক্ষেত্রে) পর্যন্ত হতে পারে। এই ইলেক্ট্রোস্ট্যাটিক শক্তি -কে নিম্নলিখিত উপায়গুলির যেকোনোটির মাধ্যমে ব্যবহারযোগ্য বিদ্যুৎশক্তিতে রূপান্তর করা সম্ভব।
ডিরেক্ট-চার্জিং জেনারেটর
একটি ডিরেক্ট-চার্জিং জেনারেটর একটি ক্যাপাসিটর নিয়ে গঠিত যেটি একটি ইলেক্ট্রোডের উপর জমা হওয়া তেজস্ক্রিয় পদার্থের স্তরের আধানযুক্ত কণাগুলির প্রবাহের ফলে উৎপন্ন বিদ্যুতপ্রবাহ দ্বারা চার্জড হয়। এখানে ফাঁকা স্থানটি হয় শূন্যস্থান কিংবা ডাই-ইলেক্ট্রিক পদার্থ দ্বারা পূর্ণ থাকতে পারে। এক্ষেত্রে ঋণাত্মক চার্জে চার্জিত বিটা কণা অথবা ধনাত্বক চার্জে চার্জিত আলফা কণা, পজিট্রন অথবা নিউক্লিয়ার ফিশন বিক্রিয়ার প্রাপ্ত উৎপাদ্-কে‌ ব্যবহার করা যেতে পারে। যদিও এধরনের নিউক্লিয়ার-ইলেকট্রিক জেনারেটরের বিকাশ শুরু হয়েছিল সেই ১৯১৩ সালে, তারপরেও অতীতে খুব অল্প কিছুক্ষেত্রেই এর প্রয়োগ দেখা গিয়েছে, এর কারণ হচ্ছে ডিরেক্ট-চার্জিং জেনারেটরগুলো থেকে অত্যন্ত সামান্য মাত্রায় তড়িৎ প্রবাহ এবং অসুবিধাজনকভাবে উচ্চ মাত্রায় ভোল্টেজ তৈরী হয়। এক্ষেত্রে অসিলেটর/ট্রান্সফরমার ব্যবহার করে ভোল্টেজ কমানো হয়, এরপর রেক্টিফায়ার ব্যবহার করে এসি পাওয়ারকে ডিরেক্ট কারেন্টে রূপান্তরিত করা হয়।
ইংরেজ পদার্থবিদ এইচ. জি. জে. মোসলে সর্বপ্রথম এধরনের জেনারেটর তৈরী করেছিলেন। মোসলের যন্ত্রপাতির মধ্যে ছিল কাঁচের তৈরী একটি গ্লোব যার ভেতরে সিল্ভারিং করা ছিল এবং কেন্দ্রে ছিল একটি রেডিয়াম নিঃসারক যা একটি তারের অগ্রভাগের সাথে সংযুক্ত ছিল। রেডিয়াম থেকে চার্জযুক্ত কণাগুলো গতিশীল হয়ে দ্রুত গোলকের ভিতরের পৃষ্ঠে চলে যাওয়ায় বিদ্যুৎ প্রবাহের সৃষ্টি হত। ১৯৪৫ সালে এসেও তেজস্ক্রিয় পদার্থের বিকিরণ থেকে বিদ্যুৎ উৎপাদনে সক্ষম ব্যাটারি তৈরীর বিভিন্ন পরীক্ষামূলক প্রচেষ্টাকে মোসলের তৈরী মডেল অনেক সাহায্য করেছে।
ইলেকট্রোমেকানিকাল রূপান্তর
ইলেকট্রোমেকানিকাল পারমাণবিক ব্যাটারিগুলোর ক্ষেত্রে, দুটি প্লেটের মাঝে চার্জ জমা হবার কারণে তড়িৎ বিভব পার্থক্য তৈরী হয়, যার ফলে একটি নমনীয় প্লেট অপর প্লেটটির দিকে অগ্রসর হতে থাকে যতক্ষণ না পর্যন্ত প্লেট দুটি একে অপরকে স্পর্শ করছে, এরপর প্লেট দুটি চার্জমুক্ত হয়ে যায় ও উভয় প্লেটের তড়িৎ বিভব সমান হয়ে যায় এবং তারপর নমনীয় প্লেটটি আগের অবস্থানের দিকে স্পন্দিত হতে থাকে। এখানে যে যান্ত্রিক গতির সৃষ্টি হয়, সেটিকে পাইজোইলেক্ট্রিক পদার্থের ফ্লেক্সিং অথবা লিনিয়ার জেনারেটরের মাধ্যমে বিদ্যুতে রূপান্তর করা সম্ভব। এক্ষেত্রে মিলিওয়াট এককে পাল্‌স রূপে পাওয়ার উৎপন্ন হয় যা মূলত চার্জিং এর হারের উপর নির্ভরশীল, কিছু কিছু ক্ষেত্রে এই হার প্রতি সেকেন্ডে বেশ অনেকবার হয়ে থাকে (৩৫ হার্টজ)।
রেডিওভোল্টাইক রূপান্তর
একটি ফটোভোল্টাইক কোষ যেভাবে ফোটনকে বিদ্যুতে রূপান্তরিত করে অনেকটা একইরকমভাবে রেডিওভোল্টাইক(আরভি) ডিভাইস একটি অর্ধপরিবাহী-জংশন ব্যবহার করে আয়োনাইজিং রেডিয়েশনের শক্তিকে সরাসরি বিদ্যুতে রূপান্তরিত করে। রেডিয়েশন বা বিকিরণের ধরনের উপর ভিত্তি করে ডিভাইসগুলোকে আলফাভোল্টাইক(এ ভি, আলফা ভি), বিটাভোল্টাইক(বি ভি, বিটা ভি) এবং/অথবা গামাভোল্টাইক(জি ভি/ গামা ভি) বলা হয়ে থাকে। যেহেতু (স্বল্প-শক্তি)বিটা নিঃসারকগুলি ন্যূনতম পরিমাণে রেডিয়েশনগত ক্ষতির সৃষ্টি করে যার ফলে সক্রিয়কাল(অপারেটিং-লাইফ) দীর্ঘ হয় এবং শিল্ডিং কম হয়, একারণে বিটাভোল্টাইক ডিভাইসগুলোই প্রায়োগিক ক্ষেত্রে সবচেয়ে বেশি মনোযোগ আকর্ষণ করতে পেরেছে। সম্ভাব্য উচ্চতর দক্ষতার কারণে আলফাভোল্টাইক এবং (আরো সম্প্রতি) গামাভোল্টাইক ডিভাইসগুলো মানুষের আগ্রহের কারণ হচ্ছে।
আলফাভোল্টাইক রূপান্তর
আলফাভোল্টাইক ডিভাইসগুলি একটি অর্ধপরিবাহী-জংশন ব্যবহার করে উচ্চ-শক্তি সম্পন্ন আলফা কণা থেকে বৈদ্যুতিক শক্তি উৎপাদন করে।
বিটাভোল্টাইক রূপান্তর
বিটাভোল্টাইক ডিভাইসগুলি অর্ধপরিবাহী-জংশন ব্যবহার করে উচ্চ-শক্তি সম্পন্ন বিটা কণা (ইলেকট্রন) থেকে বৈদ্যুতিক শক্তি উৎপাদন করে। এক্ষেত্রে বিটা-কণার উৎস হিসেবে সাধারণত হাইড্রোজেনের আইসোটোপ ট্রিটিয়াম ব্যবহৃত হয়ে থাকে।
গামাভোল্টাইক রূপান্তর
গামাভোল্টাইক ডিভাইসগুলি অর্ধপরিবাহী-জংশন ব্যবহার করে উচ্চ-শক্তি সম্পন্ন গামা কণা (উচ্চ-শক্তি সম্পন্ন ফোটন) থেকে বৈদ্যুতিক শক্তি উৎপাদন করে। সম্প্রতিই (২০১০ এর দশকে) শুধুমাত্র এগুলোকে বিবেচনায় আনা হয়েছে।